ΓΡΑΠΤΗ ΕΡΩΤΗΣΗ E-2035/02

υποβολή: Erik Meijer (GUE/NGL) προς την Επιτροπή

(10 Ιουλίου 2002)

Θέμα: Η άρνηση κράτησης θέσεων σε τρένα που προορίζονται για σταθμούς της αλλοδαπής για τους οποίους οι εθνικοί σιδηρόδρομοι δεν εκδίδουν εισιτήρια

1. Μπορεί να επιβεβαιώσει η Επιτροπή το γεγονός ότι παρά την παράλογη κατάσταση που παρατηρείται όσον αφορά την έκδοση εισιτηρίων και τις κρατήσεις θέσεων (πρβλ. προηγούμενη σειρά ερωτήσεων σχετικά με τις αρνητικές επιπτώσεις του μη ενιαίου χαρακτήρα των συστημάτων), οι ευρωπαϊκές εταιρείες σιδηροδρόμων αποφάσισαν μεταξύ τους να μην κρατούν πλέον θέσεις ή κλινάμαξα, εάν οι επιβάτες δεν έχουν πρώτα αγοράσει εισιτήρια· Σημαίνει τούτο ότι για διαδρομές ή προορισμούς για τους οποίους στις χώρες αναχώρησης τα εισιτήρια δεν εκδίδονται εκ των προτέρων δεν θα είναι πλέον δυνατή η κράτηση θέσεων στο μέλλον·

2. Γνωρίζει η Επιτροπή ότι οι εταιρείες σιδηροδρόμωνπάγουν την πρόσβαση στα νυκτερινά τρένα όχι μόνο στον όρο της καταβολής συμπληρωματικού ποσού για κουκέτα ή κρεβάτι αλλά επίσης συχνά και σε συμπληρωματικές απαιτήσεις σχετικά με το εισιτήριο, συγκεκριμένα την καταβολή εισιτηρίου για μεγαλύτερη, πολλές φορές διαδρομή και την κατοχή εισιτηρίου πρώτης θέσης για ορισμένους τύπους βαγκόν λι και κουκέτας, ενώ αρνούνται την επιστροφή του επιπλέον ποσού όταν λόγω καθυστέρησης ή αδυναμίας χρησιμοποίησης της προβλεπόμενης αυτοκινητάμαξας, το ταξίδι πραγματοποιείται μέσω μιας πιο σύντομης διαδρομής ή μιας λιγότερο άνετης θέσης·

3. Συμμερίζεται η Επιτροπή την άποψη ότι πρόκειται για απαράδεκτη στάση έναντι του πελάτη τον οποίο αποτρέπει κατ' αυτό τον τρόπο — αντίθετα προς το στόχο που θέτει η Λευκή Βίβλος — από το να παίρνει το τρένο, συγκεκριμένα το νυκτερινό τρένο για να πραγματοποιήσει μεγάλες αποστάσεις στην Ευρώπη, όταν δεν είναι δυνατόν να γνωρίζει πάντα εκ των προτέρων εάν θαπάρχει ελεύθερη θέση και ενώ ενδέχεται να δημιουργηθούν προβλήματα για τους επιβάτες σε χώρες όπου ο αριθμός των διαθεσίμων (θέσεων) είναι τόσο περιορισμένος ώστε να προτρέπονται οι επιβάτες να πάρουν το επόμενο τρένο, όπως π.χ. στην Ισπανία·

4. Ποιες πρωτοβουλίες προτίθεται να αναλάβει η Επιτροπή χάριν ολοκλήρωσης των συστημάτων έκδοσης εισιτηρίων και κράτησης, ούτως ώστε να είναι δυνατή η έγκαιρη κράτηση θέσεων στους σταθμούς των κρατών μελών τουλάχιστον και, ει δυνατόν, και τωνποψηφίων χωρών καθώς και η αγορά σε μία μόνο φορά και για το σύνολο της διαδρομής εισιτηρίων για όσο το δυνατό μεγαλύτερο αριθμό προορισμών·

5. Είναι διατεθειμένη η Επιτροπή να επιφέρει κάποια λύση στα προβλήματα αυτά στις προτάσεις που προτίθεται ναποβάλει όπως αναφέρει στην απάντησή της στις ερωτήσεις Ε-0518/02 και E-0520/02(1) της 18.4.2002, όσον αφορά τα δικαιώματα και τιςποχρεώσεις των επιβατών στις διεθνείς σιδηροδρομικές μεταφορές·

(1) ΕΕ C 205 E της 29.8.2002, σελ. 159.

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-2033/02, E-2034/02 και E-2035/02

(3 Σεπτεμβρίου 2002)

Η Επιτροπή συμφωνεί πλήρως με το Αξιότιμο Μέλος του Ευρωπαϊκού Κοινοβουλίου σχετικά με τις ελλείψεις των διασυνοριακών σιδηροδρομικών μεταφορών. Αυτός είναι ένας από τους λόγους για τους οποίους η Επιτροπή πρότεινε όλες αυτές οιπηρεσίες που εκτελούνται στο πλαίσιο τωνποχρεώσεων παροχής δημόσιαςπηρεσίας να αποτελούν αντικείμενο αυστηρά εποπτευόμενων και περιορισμένου χρόνου δημοσίων συμβάσεωνπηρεσιών, που θα ανατίθενται κατόπιν ανοικτής διαδικασίας δημοπράτησης.

Ανταποκρινόμενη στους προβληματισμούς του Ευρωπαϊκού Κοινοβουλίου, η αναθεωρημένη πρόταση(1) προβλέπει αυξημένες εξουσίες για τις αρχές να επεκτείνουν ρυθμίσεις ολοκλήρωσης (συμπεριλαμβανομένων της τιμολόγησης και της έκδοσης εισιτηρίων) κατά μήκος των εθνικών συνόρων.

Προσφάτως ξεκίνησαν διαβουλεύσεις με τον σχετικό κλάδο σχετικά με την ανάγκη αναθεώρησης των ηλεκτρονικών συστημάτων κράτησης ώστε να επιτευχθεί η παροχή καλύτερης ενημέρωσης προς τους επιβάτες και διευκολυνθούν οι κρατήσεις στις διεθνείς σιδηροδρομικές μεταφορές. Με βάση τα αποτελέσματα των διαβουλεύσεων αυτών, η Επιτροπή θα εξετάσει κατά πόσον πρέπει να αναθεωρηθεί ο κανονισμός (ΕΟΚ) αριθ. 2299/89 του Συμβουλίου της 24 Ιουλίου 1989 για τη θέσπιση κώδικα συμπεριφοράς σχετικά με τα ηλεκτρονικά συστήματα κρατήσεων(2).

Στο πλαίσιο της οδηγίας 2001/16/ΕΚ του Ευρωπαϊκού Κοινοβουλίου και του Συμβουλίου της 19 Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος(3), θα αναπτυχθεί από το 2004 τεχνική προδιαγραφή διαλειτουργικότητας (ΤΠΔ) για τις τηλεματικές εφαρμογές που αφορούν τους επιβάτες. Με τον τρόπο αυτό θα εξασφαλιστεί η διαλειτουργικότητα των συστημάτων παροχής πληροφοριών για τις μετακινήσεις και την έκδοση εισιτηρίων.

Όσον αφορά την πολιτική χρηματικών επιστροφών των σιδηροδρομικών επιχειρήσεων, η Επιτροπή θα εξετάσει το θέμα αυτό στην πρωτοβουλία για την προώθηση των δικαιωμάτων των επιβατών σιδηροδρόμων, όπως ανακοινώθηκε στο δεύτερο πακέτο για τις σιδηροδρομικές μεταφορές(4). Η Επιτροπή θα ενθαρρύνει τουςπεύθυνους του κλάδου των σιδηροδρομικών μεταφορών να αναλάβουν εκουσίως δεσμεύσεις για την παροχή ποιοτικώνπηρεσιών· στο πλαίσιο αυτό σχεδιάζει ναποβάλει το 2003 πρόταση κανονισμού για τα δικαιώματα των επιβατών.

(1) Τροποποιημένη πρόταση του Ευρωπαϊκού Κοινοβουλίου και του Συμβουλίου για τους όρους παροχής δημόσιαςπηρεσίας και την ανάθεση συμβάσεων δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών επιβατών, ΕΕ C 151 E της 25.6.2002.

(2) ΕΕ L 220 της 29.7.1989.

(3) ΕΕ L 110 της 20.4.2001.

(4) COM(2002)18 τελικό. Ανακοίνωση της Επιτροπής στο Ευρωπαϊκό Κοινοβούλιο και το Συμβούλιο με τίτλο, Για ένα ολοκληρωμένο σιδηροδρομικό χώρο.